Goude an ehan e kendalche ar Vretoned da blantañ bech daoust ma vanke ur bern choarierien dezho (Ar Penn da skouer). Met marteze int bet touellet gant o zaolioù kaer. Choant o deus bet dober re hag unan anezho a zo solut met poan en deus da zerchel e evezh a-hed ar match : Ciani an hini eo. Fellet ez eus bet dezhañ choari re fin ha paket eo bet diwar ar choari-mañ gant Gapke (65vet mun.). Hag ar match da cheñch penn-da-benn ! Edo e dalch ar  Vretoned penn-da-benn hag a-daol-trumm int en em lakaet en arvar drezho o-unan. Ar ramz Koller zo deuet tre eus tu Monaco ha start-kenañ eo bet an hanter-eurvezh diwezhañ. Dalchet o deus paotred Gourkuff avat hag ar suportourien da darzhañ gant al levenez e dibenn ar match.